ભાજપની આર્થિક નીતિઓની ટીકા કરતી વખતે કોંગ્રેસી નેતાઓ ભૂલી જાય છે કે મોટાભાગની સમસ્યાઓ કોંગ્રેસી શાસનની જ દેણ છે. એક દસ્તાવેજમાં વધતી જતી આર્થિક અસમાનતાના સમર્થનમાં પિકેટી અને ચાન્સેલના સંશોધનનો હવાલો અપાયો હતો. વાસ્તવિકતા એ છે કે પિકેટી અને ચાન્સેલનું સંશોધન ૨૦૧૪ સુધીના (કોંગ્રેસના શાસનકાળ) સુધીના સમયને આવરી લે છે ! બેન્કોની ડૂબવાપાત્ર લોનોની ટીકા કરતી વખતે કોંગ્રેસ ભૂલી જાય છે કે મોટા ભાગની લોનો તેના પોતાના શાસન દરમિયાન જ અપાઈ હતી.